அந்தப் பள்ளியின் ஆசிரியை திலகவதி, “கடந்த இரண்டு வருஷமா இந்த மாணவர்களை எங்கள் பள்ளியில் சேர்த்துப் படிக்கவைக்கிறோம். ஐந்து வருஷத்துக்கு முன்பு, வட்டார வளமை மையத்தில் நான் வேலை பார்த்துட்டிருந்தேன். அதன் சார்பாக காந்தி கிராமம் பகுதியில் ஆய்வு பண்ணினோம். அங்கே நானூற்றுக்கும் மேற்பட்ட மாற்றுத்திறன் குழந்தைகளும், பதினைந்துக்கும் மேற்பட்ட ஆட்டிசம் குழந்தைகளும் இருக்கிறது தெரிஞ்சது. அப்பவே, இந்தக் குழந்தைகள் மற்ற குழந்தைகள்போல வாழ நம்மால் முடிஞ்ச முயற்சிகளை செய்யணும்னு முடிவுப் பண்ணினேன். மூன்று வருஷத்துக்கு முன்னாடி இந்தப் பள்ளியில் ஆசிரியர் பணிக்கு வந்ததும், அந்தக் குழந்தைகளின் வீட்டுக்குப் போய், அவங்களைப் பள்ளிக்கு அனுப்பச் சொன்னேன். பலரும் தங்களுக்கு ஆட்டிசம் பாதித்த குழந்தை இருக்கிறதைச் சொல்லவே அவமானமாக நினைச்சாங்க. நல்லா படிச்சு அரசு வேலையில் இருக்கும் ஒருவரே, 'நீங்க யார்? எதுக்கு உங்களுக்கு இந்த வேலை? உங்க நம்பரை கொடுங்க. கலெக்டர் ஆபிஸிலிருந்து பேச சொல்றேன்'னு மிரட்டலா சொன்னார்.